
చెన్నై: మౌలిక వసతులు, టెక్నాలజీ రంగాల్లోని ప్రాజెక్టులకు ఆర్థిక సహాయం అందించేందుకు వంద కోట్ల డాలర్ల (రూ.6,800 కోట్లు) నిధి ఏర్పాటు చేయాలని భారత్, రష్యా అంగీకారానికి వచ్చాయి. అంతర్జాతీయ ఇంజనీరింగ్ సోర్సింగ్ షో సందర్భంగా భారత్ రష్యా బిజినెస్ ఫోరమ్ సమావేశంలో మాట్లాడుతూ... వాణిజ్య, పరిశ్రమల శాఖ మంత్రి నిర్మలా సీతారామన్ ఈ విషయం తెలిపారు. ఈ నిధికి ఉభయ దేశాలు చెరి 50 కోట్ల డాలర్లు అందజేస్తాయని చెప్పారు. రష్యాకు చెందిన రష్యన్ ప్రత్యక్ష పెట్టుబడుల నిధి (ఆర్డిఐఎఫ్), భారత్కు చెందిన జాతీయ పెట్టుబడులు, మౌలిక వసతుల నిధి (ఎన్ఐఐఎఫ్) ద్వారా ఈ నిధు లు అందించనున్నట్టు తెలిపారు.ఈ చొరవను ముందుకు నడిపించే ప్రయత్నంలో భాగంగా భారత్, రష్యా సిఇఒ ఫోరమ్ ఉభయులకు అనుకూలమైన తేదీల్లో ఈ ఏడాది సమావేశమవుతుందన్నారు. 2016 జూన్లో సెయింట్ పీటర్స్బర్గ్లో ఈ ఫోరమ్ ఏర్పాటు చేశారు. ఇప్పటికి భారత్లో రష్యన్ ఎఫ్డిఐలు 120 కోట్ల డాలర్లుండగా రష్యాలో భారత ఎఫ్డిఐలు 490 కోట్ల డాలర్ల మేరకు ఉన్నాయి. ఈ పెట్టుబడులను మరింతగా పెంచేందుకు అవకాశాలు మెండుగా ఉన్నట్టు మంత్రి చెప్పారు. రక్షణ ఉత్పత్తులతో సహా భిన్న రంగాల్లో రష్యన్ పెట్టుబడులు పెంచేందుకు మేక్ ఇన్ ఇండియా కార్యక్రమం ఉపయోగపడుతుందని ఆమె అన్నారు. మహీంద్రాతో రష్యా ఏవియేషన్ భాగస్వామ్యం భారత్లో ఆధునిక సుఖోయ్ సూపర్జెట్ ఇంజన్ల విడిభాగాల తయారీని పెంచడానికి సిద్ధంగా ఉన్న రష్యా ఎంసి 21 సివిల్ ఎయిర్క్రాఫ్ట్ విషయంలో మహీంద్రా అండ్ మహీంద్రాతో భాగస్వామ్యంపై చర్చలు జరుపుతున్నట్టు రష్యా వాణిజ్య పరిశ్రమల మంత్రి డెనిస్ మంతురోవ్ తెలిపారు. ఆ ఆధునిక విమానం నమూనా తమ వద్ద ఉన్నదని, దాన్ని భారత మార్కెట్కు ఎగుమతి చేయడంతో పాటు కొన్ని భాగాలను భారత్లో తయారుచేసే యోచన ఉన్నదని ఆయన చెప్పారు.

chennai: moulika vasatulu, technology rangaalloni praajektulaku aardhika sahayam andinchenduku vanda kotla dalarla (roo.6,800 kotlu) nidhi erpaatu cheyalani bharat, rashya angikaaraaniki vachayi. antarjaatiiya injaneering sorsing sho sandarbhamgaa bharat rashya bijines foram samavesamlo maatlaadutuu... vaanijya, parisramala saakha mantri nirmala seetaraman ee vishayam telipaaru. ee nidhiki ubhaya deshaalu cheri 50 kotla daalarlu andajestaayani cheppaaru. rashyaku chendina rashyan pratyaksha pettubadula nidhi (ardif), bhaaratku chendina jaateeya pettubadulu, moulika vasatula nidhi (niif) dwara ee nidhu lu andinchanunnattu telipaaru.ee choravanu munduku nadipinche prayatnamlo bhagamga bharat, rashya cie foram ubhayulaku anukuulamaina tedeello ee edaadi samavesamavutundannaaru. 2016 joonlo seint petersberglo ee foram erpaatu chesaru. ippatiki bhaaratlo rashyan efdilu 120 kotla daalarlundagaa rashyaalo bhaarata efdilu 490 kotla dalarla meraku unnaayi. ee pettubadulanu marintagaa penchenduku avakaasaalu mendugaa unnattu mantri cheppaaru. rakshana utpattulatoe sahaa bhinna rangaallo rashyan pettubadulu penchenduku mek in india kaaryakramam upayogapadutundani aame annaru. maheendraatho rashya aviation bhagaswamyam bhaaratlo aadhunika sukhoy superzet injanla vidibhaagaala tayaareeni penchadaaniki siddamgaa unna rashya emsi 21 sivil aircraft vishayamlo mahindra and maheendraatho bhagaswamyampai charchalu jaruputunnattu rashya vaanijya parisramala mantri denis manturov telipaaru. aa aadhunika vimanam namuunaa tama vadda unnadani, daanni bhaarata marketku egumati cheyadamtho paatu konni bhaagaalanu bhaaratlo tayaruchese yochana unnadani aayana cheppaaru.